**ስላም ቀርኒ ኣፍሪቃ ንህድኣት ዓለምና ብቐዳምነት ዝስራዕዩ።**

 ሰላም ዞባ ቀርኒ ኣፍሪቃ ነተን ኣብኡ ተደኩነን ዘላዋ ሃገራት ርግኣት ዝህብ ጥራሕ ኣይኮነን። እዚ ዞባዚ ካብ ጥንቲ ኣትሒዙ ኣዝዩ ታሪኻዊ ምዕብልናታት ዓለም ዝተራእየሉን ዝተመዝገበሉን ከም ምዃኑ መጠን ኣብኡ ዝጥምታ ኣዒንቲ ውሑዳት ኣይኮናን። ተፈጥራዊ ተውህቦ ቀይሕ ባሕሪ ኣካል ናይዚ ዞባ ከም ምዃኑ መጠን ኣብ ዓለም ዘለዎ ግደ ኣዝዩ ተሃራፊ ይገብሮ። ብእምነት እንተተመልኪትናዮ’ውን ጥንታውያን ሃይማኖታት ዝዓረፋሉን ስብከት ዘስፋሕፋሓሉ ቁዱስ ሰፈር ምዃኑ ቀዳሞት ተረኽቲ ኣመዝጊቦሞ ይርከብ። ንሱ ጥራሕ ኣይኮነንን። ተመራመርቲ ታሪኽ ከም ዝሕብሩዎ፡ መበቆል ወዲ ሰብ ኣብዚ ዞባዚ ከም ዝነበረ ኣረጋጊጾም’ዮም። ጥንታውያን ነጋዶ ካብ ርሑቕ ኣስያን ማእከላይ ምብራቕን ተበጊሶም ቀይሕ ባሕሪ ሰጊሮም ንግዶም ዘሰላስልሉ መስመር በዚ ዞባዚ’ዩ ዝሓልፍ ኔሩ። ስለዚ ተደላይነት ዞባና ኣዝዩ ተሃራፊ ዝገብሮ ተፈጥራዊ ኣቀማምጣኡ’ዩ።

 ካብዚ ሕጽር ዝበለ ገለጻ ዝተዓዘብናዮ ነገር እንተሎ ኣገዳስነት ዞባና ዞባ ቀርኒ ኣፍሪቃ ኣብ ዓለም ዘለዎ ደረጃ ዝለዓለ ምዃኑ’ዩ። እዚ ዞባዚ ሰላም እንተዘይረኺቡ ዓለም ዝተማልኤ ሰላም ክትረክብያ ኢልካ ምዝራብ ዘይሕሰብ’ዩ። ዓለም ብንግዲያ ትናበር። መራኽብ ንግዲ ጉዕዞኤን ክሓጽረለን ድሕነተን ክሕለወለንን እንተኾይኑ ዝመረጽኦ መስመር ቀይሕ ባሕሪ እዩ። ምኽንያቱ ባብ ኣልመንደብ ኣብዚ ዞባዚ ስለ ዝርከብ። ዓለማዊ ጸጥታ ክረጋገጽ ሰላም ናይዘን ሃገራት ኣብዚ ዞባ ዘለዋ ኤርትራ፡ ኢትዮጵያ፡ ጂቡቲ፡ ሶማል፡ ሱዳን ኣዝዩ ወሳኒ’ዩ።

 ብሰንኪ ምትእትታው ሓያላን ሃገራት ዞባና ሰላም ሲኢኑ ህዝቡ ንቡዙሕ ዓመታት ብድኽነት ተዳሂኹ ጥራሕ ዘይኮነ ሃብቱ ብምዕራባውያን ክዝመት ጸኒሑ። ኲናት ዘስዓቦ ሰብኣዊ፡ ንዋታዊ፡ ምጣኔ ሃብታዊ ዕንወት ገሊጽካ ዝውዳእ ኣይኮነን። መንግስቲ ኤርትራ ጎበጥቲ መንግስታት ኢድ ከየእትዋ መሳኹቱ ሽዕጉጡ ንሰላም ክሰርሕ ጸኒሑን ኣሎን። ሶማል ስራዓት ኣልቦ ክሳብ ትበሃል ኮይና። ኢትዮጵያ ካብ ኣብ ግዜ ሃይለስላሰን ደርግን ዝነበረቶ ኣብ ግዜ ወያኔ （ህወሓት） ኣብ ዝኸፍኤ ዓለታዊ ጎንጺ ተሸሚማ፡፡ ጅቡቲ ከዳሚት ፈረንሳን ካልኦትን ኮይና። ናይ ሱዳን ተገላባጢ ኣቛም ንሰላም ዝዕንቅፍ ኮይኑ ጸኒሑን ኣሎን። ደቡብ ሱዳን ብሰንኪ ዱኹም ኣመራርሓ ነጻነታ ረኺባ እምበር ህዝባ ኣይረሃዎን ገና ኣብ ዓሌታዊ ጎንጽታት ይርከብ። ብኢድ ኣዙር ትግዛእ ኣላ።

 ብልሒ መሪሕነት መንግስቲ ኤርትራ፡ ምስ ጽንዓትን ትብዓትን ህዝቢ፡ መኸተን ተጸማምነት ምክልኻል ሓይልታትን ተደሚሩ ነዚ ሎሚ ባና ሓርነት ሃገራት ቀርኒ ኣፍሪቃ ኮይኑ ዘሎ መድረኽ ሰላም ክብጻሕ ጌሩ ኣሎ። ኤርትራ ስለምንታይ ካብ ኣርባዓታት ጀሚሩ ተጻብኦታት ዘጋጠማ ንዝብል ሕቶ መልሱ እዚ ሎሚ ተበጺሑ ዘሎ ምሕዝነት ሃገራት ቀርኒ ኣፍሪቃ ንሩሁው መጻኢ ንምዕንቃፍ ምንባሩ ክገሃድ ተኻኢሉ ኣሎ። ጽንዓት ህዝቢ ኤርትራ ኣብ ዞባና ቅኑዕ ኣብነት ኮይኑ መራሕቲ ጎረባብትና ሃገራት ቅጽበታዊ ለውጢ ኣብ ምክያድ ይርከቡ። ገለ ግሩሃት ኤርትራውያን ንዝተኻየደ ቃልሲ ንሰላም ዘንጊዖም ነዚ ተበጺሑ ዘሎ መስርሕ ሰላም ብሃንደበት ከም ካብ ሰማይ ዝነጠበ ማና ጌሮም ክዛረብሉ ይስምዑ። እቶም ንቓልሲ ህዝቢ ኤርትራ ዝኸሓዱ ጠላማትን፡ ሃሱሳት ዑሱባት ወያነን ሕንኽ ከይበሉ ህግደፍ ተሳዒሩ፡፡ ሃገር እሸጣ ኣሎ። ምስ ኢትዮጵያ ሓዊሱና። እናበሉ ኮቦሮ ኣግኣዚያን ይሃርሙ ኣለዉ።

 ተበጺሑ ዘሎ መድረኽ ሳላ ሓድነትና፡ ተሪር ተወፋይነትና፡ ጽኑዕ መትከልና፡ ስለ ዝኾነ ክንሕጎሰሉ ኣሎና። ግን ከዛንየና የብሉን ክሳብ ዝጠፈሹ ዝሃሱ፡ ዝተደናገሩ ዝጠዓሱ፡ ኣንድነታውያንን ኣግኣዝያንን በኒኖም ዝጠፍኡ።

ጻማ ንምክልኻል ሓይልታት ራህዋ ንደለይቲ ሰላም ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር ሰነ 15/2018